  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Вотка ёросысь Гавриловка гуртын но Новый каргуртын сюресъёсты тупатӥзы. Ужъёсты «Безопасные качественные дороги» йӧскалык ӵектос улсын быдэстӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Гавриловкаын ужъёс 2022-тӥ арысен мыно. Гуртысь Набережной урамысь сюресэз, тротуаръёсты тупатӥзы, зор вуэз нуонъёсты лэсьтӥзы. Озьы ик школа азе автобусэ пуксён инты радъязы. Татчы сюрес пусъёс, могӟетъёс но дундылонние павильон пуктозы. « Та сюрес ласянь улӥсьёслэсь трос вазиськонъёс вал. Вужез асфальт быремын ни вал. Со сяна, мукет урамъёсысь вань ву татӥ бызе но нылпи сад но школа доры вуэ вал » Сергей Пикулев, Вотка ёросысь жилищно-коммунальной возёсъя ёзэтлэн кивалтӥсез Новый каргуртын Строительёслэсь урамзэс выльдӥзы, отысь сюрезэ куать метрозь паськытатӥзы, тротуаръёс но машина пуктон интыос радъязы. Урамысь сюреслы планировка каризы, кулэ интыосын сюреслэсь инъетсэ тупатӥзы, кык полэс выль ГОСТ-ъя дасям асфальтобетон вӧлдӥды, бордюр изъёс пуктӥзы. Тротуаръёсы пандусъёс радъязы. «Вань ужъёс быдэсак ӟеч быдэстэмын. Шумпотымон, Новый каргуртысь машинаен ветлон сюрес табере рос-прос. Кулэ ӧвӧл ни вазьманы, ку пумитэ мынӥсь машина ортчоз » Михаил Колесников, Удмуртиысь Калык Фронтлэн штабезлэн ёзчиез 2023-тӥ арын йӧскалык ӵектосъя ужъёсты вить сюресъёс вылын йылпумъяськизы ни. Тодэ вайытом, Удмуртиын 2023-тӥ арын «Безопасные качественные дороги» йӧскалык ӵектосъя 118 иськем сюресъёсты тупатъяны чакламын, 40-лэсь трос искем сюресъёсты ватсаса выльдозы, 2024-тӥ арын – 14 сюресъёсты. Тегъёс: сюресъёс гуртсюресъёс тупатъянужъёс Воткаёрос Удмуртия  